**Ministru kabineta noteikumu “Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" otrās projektu iesniegumu atlases kārtas īstenošanas noteikumi” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" otrās projektu iesniegumu atlases kārtas nosacījumu noteikšana un otrās projektu iesniegumu kārtas īstenošana. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20. panta 13.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomikas ministrija sadarbībā ar Centrālo finanšu un līgumu aģentūru no 2016.gada jūnija līdz 2016.gada augustam īstenoja 3.1.1.5. pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” pirmo atlases kārtu, kā ietvaros tika atlasīti 40 projekti, kas saņēma Eiropas Reģionālā attīstības fonda finansējumu iesniegto projektu īstenošanai. Ņemot vērā faktu, ka pirmās atlases kārtas ietvaros tika apstiprināti tikai puse no iesniegtajiem projektiem, kā arī ņemot vērā komersantu augsto interesi par līdzvērtīgas atlases kārtas atkārtotu īstenošanu, Ekonomikas ministrija 2017.gadā rosināja veikt Eiropas Reģionālā attīstības fonda (turpmāk – ERAF) finansējuma pārdali, samazinot ERAF finansējumu finanšu instrumentu veidā īstenotām atbalsta programmām, lai rastu brīvu ERAF finansējumu 3.1.1.5. pasākuma “Atbalsts ieguldījumiem ražošanas telpu un infrastruktūras izveidei vai rekonstrukcijai” otrās atlases kārtas (turpmāk – 3.1.1.5.pasākums) īstenošanai. Konkrēts katrā finanšu instrumentā samazinātais apjoms ir norādīts Ministru kabineta 2018.gada 24.aprīļa noteikumu “Grozījumi Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas “Izaugsme un nodarbinātība” 3.1.1. specifiskā atbalsta mērķa “Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs” un 3.1.2. specifiskā atbalsta mērķa “Palielināt straujas izaugsmes komersantu skaitu” pasākumu ieviešanai”” sākotnējās ietekmes novērtējuma ziņojumā (anotācija). Veiktais samazinājums neietekmē Darbības programmā “Izaugsme un nodarbinātība” noteikto rādītāju sasniegšanu. Norādām, ka 3.1.1.5.pasākuma otrās atlases kārtas ietvaros netiek piemērota snieguma rezerve. Veicot finansējuma pārdali no finanšu instrumentu atbalsta programmām uz 3.1.1.5.pasākuma otro atlases kārtas, snieguma rezerve tiek saglabāta finanšu instrumentu atbalsta programmās, atbilstoši šo programmu regulējušiem Ministru kabineta noteikumiem. Papildus norādām, ka 3.1.1.5. pasākuma otrās atlases kārta, atbilstoši CFLA sniegtai informācijai, tiks papildināta ar 3.1.1.5. pasākuma pirmās atlases kārtas neizmantoto finansējumu un tiks veikti grozījumi 3.1.1.5.pasākuma pirmās atlases kārtas regulējušos Ministru kabineta noteikumos par pieejamā finansējuma samazināšanu. Papildus piešķirtais ERAF finansējums 3.1.1.5.pasākuma otrās projektu iesniegumu atlases kārtas ietvaros izmantojams tādā kārtībā, kā noteikts gadījumos, ja netiek izmantots viss plānošanas reģioniem pieejamais finansējums, proti – atlikušo finansējumu izmanto, lai atbalstītu nākamo projekta iesniegumu ar augstāko punktu skaitu Kurzemes, Latgales, Vidzemes vai Zemgales plānošanas reģionā.Iesniegtais Ministru kabineta noteikumu “Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" otrās projektu iesniegumu atlases kārtas īstenošanas noteikumi” projekts (turpmāk – MK noteikumu projekts) nosaka vispārīgas prasības 3.1.1.5.pasākuma īstenošanai, tai skaitā prasības projekta iesniedzējam, projektam, pieejamo ERAF finansējumu un citas prasības. Līdzvērtīgi kā 3.1.1.5.pasākuma pirmajā atlases kārtā arī pasākuma otrajā atlases kārtā finansējumam saņēmējs var būt Latvijas Republikā reģistrēts komersants, tai skaitā pašvaldību kapitālsabiedrība, kā arī nodibinājums un ostu pārvalde. Ekonomikas ministrija skaidro, ka nodibinājuma mērķis var būt attīstīt vai veicināt komercdarbību attiecīgajā plānošanas reģionā, attiecīgi konkrētā projekta ietvaros nodibinājums kā finansējuma saņēmējs fokusējas nevis uz peļņas gūšanu, bet komercdarbības vides uzlabošanu konkrētā plānošanas reģionā. Kā piemēru šādam nodibinājumam var minēt nodibinājumu “Ventspils Augsto tehnoloģiju parks”, kura galvenais uzdevums ir nepieciešamās infrastruktūras un atbalsta pakalpojumu nodrošināšana komersantiem. Jāpiebilst, ka arī starptautiski šāda prakse tiek vispārēji atzīta un piemērota industriālo parku izveidē, kurā nodibinājumu dibina attiecīgās pašvaldības pārstāvji, augstskolu pārstāvji un komersantu organizāciju pārstāvji. Tādā veidā nodrošinot projekta īstenošanu nevis peļņas nolūkā, bet attīstības. Ekonomikas ministrija skaidro, ka, neskatoties uz faktu, ka pašvaldību sabiedrības ietilpst terminā komersants, lai nodrošinātu nepārprotamu tiesību normas uztveri, Ekonomikas ministrija ir norādījusi pašvaldību sabiedrības kā terminā komersants ietilpstošu subjektu.Atšķirībā no 3.1.1.5.pasākuma pirmās atlases kārta ievaros īstenotiem projektiem, 3.1.1.5.pasākuma atlases otrā kārta paredz atbalstu ne tikai apstrādes rūpniecības komersantiem, bet arī viedās specializācijas (RIS3) pārstāvošu nozaru atbalstu, precīzāk, atbalstu informācijas un komunikāciju tehnoloģiju nozarei (turpmāk tekstā arī IKT). Attiecīgi Kurzemes, Latgales, Vidzemes vai Zemgales plānošanas reģionā iespējams iesniegt projektu apstrādes rūpniecībai nepieciešamo ražošanas telpu izveidei vai rekonstrukcijai.Darbības programmas “Izaugsme un nodarbinātība” ietvaros attiecībā uz 3.1.1.specifisko atbalsta mērķi tiek akcentēts uzdevums veicināt apstrādes rūpniecības īpatsvara pieaugumu, vienlaikus nodrošinot arī apstrādes rūpniecības produktivitātes celšanu. Ekonomikas ministrija norāda, ka 3.1.1.5.pasākuma otrā atlases kārta fokusējas tieši uz produktivitātes rādītāju celšanu – no vienas puses - atbrīvojot apstrādes rūpniecības komersantu finanšu līdzekļus produktīvām investīcijām, no otras puses - risinot produktīvu investīciju pieejamību apstrādes rūpniecībā. 2018.gada 12.martā ES Konkurētspējas padome (COMPET) pieņēma secinājumus par ES industriālās politikas stratēģiju, norādot uz rūpniecības digitalizācijas (*Industry 4.0*) vitālo lomu produktivitātes celšanā. Ekonomikas ministrija vēlas norādīt, ka Darbības programmas ietvaros nav noteikts ierobežojums 3.1.1.specifisko atbalsta mērķi koncentrēt tikai uz pamatražošanu (*core manufacturing)* veicošiem maziem, vidējiem komersantiem. Tieši pretēji, Darbības programmas ietvaros ir noteikts mērķis attīstīt apstrādes rūpniecību, noteikta RIS3 prioritāte un akcentēta produktivitātes celšana. Attiecīgi bez rūpniecības digitalizācijas minētie faktori nav sasniedzami. Atšķirībā no 3.1.1.5.pasākuma pirmās atlases kārtas, 3.1.1.5.pasākuma otrajā atlases kārtā atbalstāmo nozaru loks tiek paplašināts uz RIS3 nozari – IKT. Skaidrojam, ka pasākuma ietvaros ir atbalstāmas tikai tās darbības, kas ir saistītas ar informācijas un komunikāciju tehnoloģiju produktu un procesu izstrādi, proti, nav attiecināma IT infrastruktūras uzturēšana, ārpakalpojumu, IT atbalsta un konsultāciju sniegšanu, kā arī datortīklu uzturēšanu. Norādām, ka Sadarbības iestāde komersanta darbību IKT produktu un procesu ražošanā saturiski vērtēs projektu iesniegumu atlases vērtēšanas procesā un projektu pēcuzraudzības periodā. Nosacījumi, kā projektu un uzņēmumu līmenī tiks pārbaudīts, ka komersants nodarbojas ar IKT produktu un procesu ražošanu, tiks precizēti vērtēšanas kritēriju piemērošanas metodikā. Apzinoties Rīgas plānošanas reģiona (izņemot Rīgu) augsto potenciālu, 3.1.1.5. pasākuma otrās atlases kārtas ietvaros ir izvēlēts atbalstīt Rīgas plānošanas reģionā tikai tādus projektus, kas veicina nozares, kas saskaņā ar Ekonomiskās sadarbības un attīstības organizācijas un Eiropas Savienības Statistikas biroja klasifikāciju tiek uzskatītas par augsti tehnoloģiskām (saskaņā ar NACE [2.](https://likumi.lv/ta/id/281590-darbibas-programmas-izaugsme-un-nodarbinatiba-3-1-1-specifiska-atbalsta-merka-sekmet-mvk-izveidi-un-attistibu-ipasi%22%20%5Cl%20%22n2%22%20%5Ct%20%22_blank)red. C sadaļu "Apstrādes rūpniecība" - 21.nodaļa “Farmaceitisko pamatvielu un farmaceitisko preparātu ražošana”, 26.nodaļa “Datoru, elektronisko un optisko iekārtu ražošana” un 30.nodaļas “Citu transportlīdzekļu ražošana” 30.3.grupa “Lidaparātu, kosmisko aparātu un to iekārtu ražošana”) attīstību, paredzot ražošanas telpu izveidi vai rekonstrukciju tikai šādu, augstas pievienotās vērtības nozaru komersantu vajadzībām. Papildus Rīgas plānošanas reģionam ir noteiktas arī atsevišķas prasības, kas veicina pētniecības un attīstības darbu veikšanu, kā arī vērtību ķēdes izveidi, proti, ir noteikta minimālā platība laboratorijas telpām attiecībā objektā – 1000m2, kā arī paredzēts pienākums īstenot klasteru pakalpojumus objektā esošiem nomniekiem. Attiecībā uz laboratorijas telpu esamību, Ekonomikas ministrija skaidro, ka minētām laboratorijas telpām jābūt neatrauti saistītām ar ražošanas telpām un nepieciešamām ražošanas telpās notiekošā procesa nodrošināšanai. Ekonomikas ministrija skaidro Ministru kabineta noteikumu projektā ietverto nosacījumu attiecībā uz jaunu darba vietu radīšanu, proti, jaunizveidotajās darbavietās nodarbinātās personas divu gadu laikā pirms projekta iesniegšanas dienas nav tikušas nodarbinātas projekta iesniedzēja, nomnieka vai tā saistīto personu grupā. Ekonomikas ministrija skaidro, ka nosacījuma primārais mērķis ir nodrošināt jaunizveidoto darbavietu saistību ar Eiropas Savienības struktūrfondu veiktām investīcijām projekta ietvaros. Proti, jaunizveidotām darbavietām ir jārodas projekta ietvaros un ir redzama sasaista starp veiktajām investīcijām un izveidotajām darba vietām. Lai nodrošinātos pret fiktīvu darba vietu radīšanu, lai izpildītu Ministru kabineta noteikumos noteiktās prasības, Ekonomikas ministrija ir noteikusi iepriekš minēto ierobežojumu, tādā veidā nav iespējama situācija, kurā ir fiktīvi izbeigtas darba tiesiskās attiecības un neilgā laika posmā konkrētā persona atkal ir pieņemta darbā. Papildus Ekonomikas ministrija skaidro, ka nosacījuma izpilde tiks vērtēta attiecībā pret izveidoto amata vietu projekta ietvaros un netiks vērtēta kopsakarībās ar projekta iesniedzējam pārējām darbībām darba vietu izveidē vai likvidēšanā ārpus projekta. Projekta ietvaros izveidotās darba vietas nevar būt atkarīgas no komercdarbības sezonalitātes, kā arī nepilnas slodzes amata vieta var tikt summēta, lai kopumā projekta ietvaros uzskatītu par izveidotu vienu pilnas slodzes darba vietu. Skaidrojam, ka 3.1.1.5 pasākuma otrās atlases kārtas ietvaros finansējuma saņēmējam ir pieejams avansa maksājums, nepārsniedzot 45% apmēru no piešķirtā ERAF finansējuma. Norādām, ka avansa apmēra noteikšana balstīta līdzvērtīgu projektu, kas tikuši īstenoti, pieredzē un analīzē. Papildus skaidrojam, ka 3.1.1.5. pasākuma otrās atlases kārtas ietvaros noteiktā atbalsta intensitāte sīkajiem (mikro) un mazajiem komersantiem ir 45% pretēji maksimāli iespējamai intensitātei, tas ir, 55%. Ekonomikas ministrija norāda, ka samazinātā intensitāte izvēlēta ņemot vērā ierobežotos finanšu resursus, tādā veidā ļaujot finansēt pēc iespējas vairāk projektus, kā arī piesaistot pēc iespējas lielākas privātās investīcijas. Analizējot arī 3.1.1.5.pasākuma pirmās atlases kārtas rezultātus, secināms, ka izvēlētais intensitātes apjoms uzskatāms par optimālu.Ekonomikas ministrija norāda, ka atšķirībā no 3.1.1.5. pasākuma pirmās atlases kārtas, 3.1.1.5 pasākuma otrās atlases kārtas ietvaros iznākuma rādītāji netiek prognozēti plānošanas reģiona līmenī.Ekonomikas ministrija skaidro, ka pasākuma ietvaros ietvertās izdevumu pozīcijas atbilst 072 intervences kodam, atbilstoši Komisijas 2014.gada 7.marta īstenošanas regulas Nr.215/2014 I pielikumam “Fondu intervences kategoriju nomenklatūra saskaņā ar mērķi “Ieguldījums izaugsmei un nodarbinātībai” un Jaunatnes nodarbinātības iniciatīvu”. Norādām, pasākuma rezultātu/ rādītāju ilgtspēja un uzturēšana tiks nodrošināta no finansējuma saņēmēja līdzekļiem. Papildus norādām, ka MK noteikumu 19.9. apakšpunkts paredz, ka projektā veiktais ieguldījums paliek Latvijas Republikas teritorijā vismaz piecus gadus pēc projekta noslēguma maksājuma veikšanas finansējuma saņēmējam, ievērojot Komisijas regulas Nr. 651/2014 14. panta 5. punktā minētos nosacījumus. Attiecīgi Ekonomikas ministrija, lai nodrošinātu pasākuma ilgtspēju, minēto nosacījumu par 5 gadu cikla ievērošanu ir attiecinājusi ne tikai uz lieliem komersantiem, bet arī sīkiem (mikro), maziem un vidējiem komersantiem. Tādā veidā nodrošinot pasākuma ietvaros veikto ieguldījumu ilgtspēju un izmantošanu Latvijas Republikas teritorijā.Norādām, ka pasākuma otrās projektu iesniegumu atlases kārtas ietvaros noteiktās iznākuma rādītāju vērtības atbilst 3.1.1.SAM sasniedzamajiem rādītajiem un nepastāv risks attiecībā uz SAM rādītāju nesasniegšanu. Ekonomikas ministrija skaidro, ka, ņemot vērā pasākuma pirmās kārtas pieredzi, kā arī sarunu rezultātus ar komersantiem, to pārstāvošām organizācijām, kā arī pašvaldībām, Ekonomikas ministrija Ministru kabineta noteikumu projektā ir ietvērusi minimālo telpu prasības. Proti, Kurzemes, Latgales, Vidzemes vai Zemgales plānošanas reģionā ēku, kuras ir paredzēts izmantot apstrādes rūpniecības nozarē vai informācijas un komunikāciju tehnoloģiju produktu un procesu izstrādei platībai ir jābūt ne mazākai kā 2000m2, savukārt Rīgas plānošanas reģionā laboratorijas telpām ir jābūt vismaz 1000m2 platībā. Ņemot vērā 3.1.1.5. pasākuma otrās kārtas ietvaros pieejamos ierobežotos finanšu resursus, Ekonomikas ministrija vēlas nodrošināt pēc iespējas lielāku finanšu resursu atdevi, tādējādi koncentrējoties uz konkrēta mēroga attīstības projektiem, kas spētu uzlabot arī vispārējo ekonomisko situāciju konkrētā plānošanas reģionā. Ekonomikas ministrija ir vienojusies ar sociālajiem partneriem, paredzot atbalstu tikai ražošanas ēkām, kas nav mazākas par 2000m2, un nosakot atbalstu komersantiem apstrādes rūpniecības nozarē vai kuru darbība ir saistīta ar informācijas un komunikāciju tehnoloģiju produktu un procesu izstrādi.Ņemot vērā MK noteikumu projektā paredzēto, ka pēc ražošanas ēkas nodošanas ekspluatācijā jaunuzceltās, pārbūvētās vai atjaunotās ēkas platību 100% apmērā vismaz uz pieciem gadiem iznomā vai izmanto ražošanai apstrādes rūpniecības vai saimnieciskās darbības veikšanai IKT nozarē, skaidrojam, ka norādītie 100 % attiecas tikai uz to daļu, kurā veikti ERAF ieguldījumi, nevis uz visu jaunuzcelto, pārbūvēto vai atjaunoto ēku.No MK noteikumu projekta tiek dzēsts nosacījums, ka ražošanas ēkā vai telpās, kur projekta ietvaros tika plānots veikt pārbūvi vai atjaunošanu, pēdējos divus gadus pirms projekta iesnieguma iesniegšanas netika veikta saimnieciskā darbība apstrādes rūpniecībā. Divu gadu nosacījums tika dzēsts pamatojoties uz sociālo partneru un to pārstāvju lūguma, jo šāds ierobežojums no atbalsta saņēmēju loka praktiski izslēdz visus tos interesentus reģionos, kuriem ir nepieciešams veikt pārbūvi vai atjaunošanu ēkās un telpās, kurās notiek saimnieciskā darbība.Ekonomikas ministrija norāda, ka paralēli MK noteikumu projekta izstrādei ir izstrādāti arī atlases kritēriji un saistītā dokumentācija, kas noteiktu kritērijus pēc kādiem tiks atlasīti 3.1.1.5. pasākuma otrās atlases kārtas finansējuma saņēmēji. Ekonomikas ministrija norāda, ka gan MK noteikumu projekts, gan atlases kritēriji ir veidoti līdzvērtīgi 3.1.1.5.pasākuma pirmās atlases kārtas normatīvam regulējumam un atlases kritērijiem, akcentējot nepieciešamās izmaiņas, kas radušās ņemot vērā gūto pieredzi pirmajā atlases kārtā, kā arī Ekonomikas ministrijas kā politikas veidotāja konstatētā nepieciešamās izmaiņas. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Projekta tiesiskais regulējums attiecas uz Latvijas Republikā reģistrētiem komersantiem, tai skaitā pašvaldības kapitālsabiedrībām, nodibinājumiem vai ostas pārvaldi, kā arī Sadarbības iestādi. |
| 2. | Tiesiskā regulējuma ietekme uz tautsaimniecību un administratīvo slogu | MK Noteikumu projektā paredzēts, ka līdz 2023.gada 31.decembrim tiks atbalstīti 7 grantus saņēmušie komersanti, grantu publiskajam finansējuma tiks piesaistīts privātais finansējums 21 750 000 EUR apmērā, kā arī nodarbinātības pieaugums atbalstītajos uzņēmumos kopumā radīs pozitīvu ietekmi uz tautsaimniecību. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Tiks veikti grozījumi 2016. gada 12. aprīļa Ministru kabineta noteikumos Nr. 227 “Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.5. pasākuma "Atbalsts ieguldījumiem ražošanas telpu un infrastruktūras izveidei vai rekonstrukcijai" īstenošanas noteikumi” par pieejamā finansējuma samazināšanu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas 2014. gada 17. jūnija Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu.Eiropas Komisijas 2013. gada 18. decembra Regula Nr. [1407/2013](http://eur-lex.europa.eu/eli/reg/2013/1407/oj/?locale=LV" \t "_blank) par Līguma par Eiropas Savienības darbību 107. un 108. panta piemērošanu *de minimis* atbalstamEiropas Parlamenta un Padomes 2013. gada 17. decembra Regula (ES) Nr. [1301/2013](http://eur-lex.europa.eu/eli/reg/2013/1301/oj/?locale=LV" \t "_blank) par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ Regulu (EK) Nr. [1080/2006](http://eur-lex.europa.eu/eli/reg/2006/1080/oj/?locale=LV" \t "_blank)Eiropas Parlamenta un Padomes 2012. gada 25. oktobra Regula (ES, EURATOM) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2014. gada 17. decembra Regula (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu.Eiropas Komisijas 2013. gada 18. decembra Regulas Nr. [1407/2013](http://eur-lex.europa.eu/eli/reg/2013/1407/oj/?locale=LV" \t "_blank) par Līguma par Eiropas Savienības darbību 107. un 108. panta piemērošanu *de minimis* atbalstamEiropas Parlamenta un Padomes 2013. gada 17. decembra Regula (ES) Nr. [1303/2013](http://eur-lex.europa.eu/eli/reg/2013/1301/oj/?locale=LV" \t "_blank) par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ Regulu (EK) Nr. [1080/2006](http://eur-lex.europa.eu/eli/reg/2006/1080/oj/?locale=LV" \t "_blank)Eiropas Parlamenta un Padomes 2012. gada 25. oktobra Regula (ES, EURATOM) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.651/2014 1.pielikuma 3.panta 3.punkts | Noteikumu projekta 2.1.apakšpunkts | Ieviests pilnībā. | Stingrākas prasības neparedz |
| Regulas Nr.1407/2013 2.panta 2.punkts | Noteikumu projekta 2.2.apakšpunkts | Ieviests pilnībā | Stingrākas prasības neparedz |
| Regulas Nr.651/2014 1.pielikuma 2.pants | Noteikumu projekta 2.3.apakšpunkts | Ieviests pilnībā | Stingrākas prasības neparedz |
| Regulas Nr.651/2014 2.panta 24.punkts | Noteikumu projekta 2.4.apakšpunkts | Ieviests pilnībā | Stingrākas prasības neparedz |
| Regulas Nr.651/2014 1.panta 4.punkta “a” apakšpunkts | Noteikumu projekta 15.2.apakšpunkts | Ieviests pilnībā | Stingrākas prasības neparedz |
| Regulas Nr.651/2014 2.panta 18.punkts | Noteikumu projekta 15.3.apakšpunkts | Ieviests pilnībā | Stingrākas prasības neparedz |
| Regulas Nr.651/2014 14.panta 16.punkts | Noteikumu projekta 15.4.apakšpunkts | Ieviests pilnībā | Stingrākas prasības neparedz |
| Regulas Nr.651/2014 2.panta 61.punkta “a” apakšpunkts | Noteikumu projekta 15.4.apakšpunkts | Ieviests pilnībā | Stingrākas prasības neparedz |
| Regulas Nr.651/2014 1.panta 2.punkta “c” un “d” apakšpunkts | Noteikumu projekta 16.1.apakšpunkts | Ieviests pilnībā | Stingrākas prasības neparedz |
| Regulas Nr.651/2014 3.punkts | Noteikumu projekta 16.1.apakšpunkts | Ieviests pilnībā | Stingrākas prasības neparedz |
| Regulas Nr.651/2014 13.panta “a” , “b” apakšpunkts | Noteikumu projekta 16.2. apakšpunkts | Ieviests pilnībā | Stingrākas prasības neparedz |
| Regulas Nr.1301/2013 3.panta 3.punkts | Noteikumu projekta 16.3.apakšpunkts | Ieviests pilnībā | Stingrākas prasības neparedz |
| Regulas Nr.1407/2013 1.panta 1.punkts | Noteikumu projekta 16.4.apakšpunkts | Ieviests pilnībā | Stingrākas prasības neparedz |
| Regulas Nr.651/2014 14.panta 5.punkts | Noteikumu projekta 18.9.apakšpunkts | Ieviests pilnībā | Stingrākas prasības neparedz |
| Regula Nr.1407/2013 | Noteikumu projekta 21.punkts. | Ieviests pilnībā | Stingrākas prasības neparedz |
| Regulas Nr.651/2014 2.panta 29.un 49.punkts | Noteikumu projekta 22.punkts | Ieviests pilnībā | Stingrākas prasības neparedz |
| Regulas Nr.651/2014 14.panta 6.punkts | Noteikumu projekta 22.punkts | Ieviests pilnībā | Stingrākas prasības neparedz |
| Regula Nr.651/2014 | Noteikumu projekta 26.punkts | Ieviests pilnībā | Stingrākas prasības neparedz |
| Regula Nr.1407/2013 | Noteikumu projekta 26.punkts | Ieviests pilnībā | Stingrākas prasības neparedz |
| Regulas Nr.651/2014 6.panta 2.punkts | Noteikumu projekta 27.punkts | Ieviests pilnībā | Stingrākas prasības neparedz |
| Regulas Nr.651/2014 2.panta 23.punts | Noteikumu projekta 27.punkts | Ieviests pilnībā | Stingrākas prasības neparedz |
| Regula Nr.966/2012 30.pants | Noteikumu projekta 38.punkts | Ieviests pilnībā  | Stingrākas prasības neparedz |
| Regula Nr. 1303/2013 | Noteikumu projekta 39.punkts | Ieviests pilnībā | Stingrākas prasības neparedz |
| Regulas Nr.651/2014 13., 14.pants, Regula 1407/2013  | Noteikumu projekta 41.punkts | Ieviests pilnībā | Stingrākas prasības neparedz |
| Regula Nr.1407/2013 | Noteikumu projekta 45.punkts | Ieviests pilnībā | Stingrākas prasības neparedz |
| Regula Nr.651/2014 | Noteikumu projekta 47.punkts | Ieviests pilnībā | Stingrākas prasības neparedz |
| Regulas Nr.651/2014 1.panta 5.punkts | Noteikumu projekta 47.1.apakšpunkts | Ieviests pilnībā | Stingrākas prasības neparedz |
| Regulas Nr.651/2014 14.panta 13.punkts | Noteikumu projekta 47.2.apakšpunkts | Ieviests pilnībā | Stingrākas prasības neparedz |
| Regulas Nr.651/2014 14.panta 7.punkts | Noteikumu projekta 47.3.apakšpunkts | Ieviests pilnībā | Stingrākas prasības neparedz |
| Regulas Nr.1407/2013 3.panta 2.,8. un 9.punkts | Noteikumu projekta 50.punkts | Ieviests pilnībā | Stingrākas prasības neparedz |
| Regula Nr.651/2014 | Noteikumu projekta 51.punkts | Ieviests pilnībā | Stingrākas prasības neparedz |
| Regulas Nr.651/2014 21.pants | Noteikumu projekta 52.punkts | Ieviests pilnībā | Stingrākas prasības neparedz |
| Regulas Nr.651/2014 12.panta 1.punkts | Noteikumu projekta 54.punkts | Ieviests pilnībā | Stingrākas prasības neparedz |
| Regulas Nr.1407/2013 6.panta 4.punkts | Noteikumu projekta 54.punkts | Ieviests pilnībā | Stingrākas prasības neparedz |
| Regulas Nr.651/2014 9.panta 1.un 4.punkts | Noteikumu projekta 55.punkts | Ieviests pilnībā | Stingrākas prasības neparedz |
| Regulas Nr.1407/2013 5.panta 1.un 2.punkts, 3.panta 2.punkts | Noteikumu projekta 53.punkts | Ieviests pilnībā | Stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | 20 darba dienu laikā pēc Ministru kabineta noteikumu spēkā stāšanās Ekonomikas ministrija, izmantojot Komisijas elektroniskās paziņošanas sistēmu, sniegs kopsavilkuma informāciju Eiropas Komisijai saskaņā ar Komisijas regulas Nr.651/2014 11.pantu.  |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām EM tās tīmekļa vietnē publicē informāciju par noteikumu projektu un tā virzību. |
| 2. | Sabiedrības līdzdalība projekta izstrādē | Noteikumu projekts 2018.gada 7.februārī ievietots Ekonomikas ministrijas tīmekļa vietnē:<https://em.gov.lv/lv/par_ministriju/sabiedribas_lidzdaliba/diskusiju_dokumenti/industriala_politika/> |
| 3. | Sabiedrības līdzdalības rezultāti |  2018.gada 5.aprīlī notika Eiropas Savienības struktūrfondu un Kohēzijas fonda 2014.–2020.gada plānošanas perioda pētniecības, tehnoloģiju attīstības un inovāciju prioritārā virziena apakškomitejas sēde, kurā piedalījās arī sociālie partneri, un kur tika izvērtēts pasākuma sākotnējais novērtējums un projektu iesniegumu vērtēšanas kritēriji, kas vēlāk tika iesniegti Eiropas Savienības struktūrfondu un Kohēzijas fonda 2014. – 2020. gada plānošanas perioda Uzraudzības komitejā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija un Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Ministru prezidenta biedrs,

ekonomikas ministrs A.Ašeradens

L.Svilpe, 67013059

Ligita.Svilpe@em.gov.lv